21/03/2018 | Administración LocalMunicipal
Tordoia
Anuncio de aprobación das bases e convocatoria do procedemento de selección de persoal para o Concello de Tordoia para unha praza de administrativo

En data 5 de marzo de 2018, dítase Providencia de Alcaldía xustificativa da necesidade de convocatoria do procedemento de selección de persoal mediante oposición para ocupar unha praza de administrativo, Grupo: C, Subgrupo: C1; escala: Administración Xeral, Subescala: Administrativo, incluída na oferta de emprego público do Concello de Tordoia do ano 2015. Á vista de todo o anterior e de acordo coas atribucións que confire á Alcaldía o art.21 da Lei 7/1985 de 2 de abril, reguladora das Bases de Réxime Local en data de 14.03.2018 dítase resolución de Alcaldía nº 47/2018 en virtude da cal se aproban as bases reguladoras do procedemento de selección indicado que a continuación se transcriben e se procede a efectuar a convocatoria do mesmo mediante a publicación do presente anuncio. O obxecto desta convocatoria é a selección de persoal (funcionario de carreira), polo sistema de oposición, dunha praza de administrativo, pertencente ao grupo C, subgrupo C1, escala: Administración Xeral, Subescala: Administrativo vacante no Cadro de Persoal e incluída na Oferta de Emprego Público. As tarefas asignadas serán as seguintes sen ser exhaustivos: - Elaborar expedientes electrónicos de conformidade coa plataforma da Deputación Provincial da Coruña. - Tramitación da factura electrónica, actualización de extractos bancarios, confección de transferencia, cheques e restos de documentos de pago. - Escáneo de documentos de arquivo e dos presentados para a súa incorporación aos expedientes que se tramitan telemáticamente. - Tramitación de expedientes en materia de Intervención, Tesourería e Persoal, elaborar nóminas, documentos sociais e fiscais. - Manexo do Presuposto Municipal en colaboración coa Intervención e en especial verificación material. - Proceso informático da Contabilidade Local, introdución material de asentos contables, o presupostarios, extrapresupostarios. - Envío de información as distintas Institucións-Administracións. - Manexo do programa SICALWIN E GINPIX, e resto de aplicacións da Administración. - Confección e actualización de padróns, taxas municipais resolución recursos, revisións. - Outras funcións que se lle poidan encomendar dende calquera departamento municipal de conformidade coa súa capacitación profesional para o cumprimento dos fins previstos pola normativa en vigor. Para participar no proceso selectivo os aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español, sen prexuízo do disposto no artigo 56 do Texto refundido da Lei do Estatuto Básico do Empregado Público, Estatuto 5/2015 e 52 Lei 2/2015 LEPG. b) Ter cumpridos dezaseis anos de idade e non exceder a idade máxima de xubilación forzosa. c) Estar en posesión do título de Bacharelato, Formación Profesional de segundo grao ou equivalente. d) Non estar separado por expediente disciplinario do servizo de calquera Administración Pública ou de órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario no que fora separado ou inhabilitado. No caso de ser nacional doutro Estado, non estar inhabilitado ou en situación equivalente nin sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Non padecer enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta, que deberá acreditarse mediante a presentación de certificado médico ou informe médico ou ben no momento da presentación de instancia ou ao remate do proceso. f) Todos os requisitos anteriores deberanse reunir con referencia ao derradeiro día do prazo de presentación de instancias. g) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou Iniciación á lingua galega como mínimo. (Requisito que deberá acreditar coa presentación da instancia). 3.1.- As instancias segundo modelo adxunto, solicitando tomar parte nas probas selectivas dirixiranse ao señor Alcalde e presentaranse no Rexistro Electrónico Xeral do Concello ou nalgún dos lugares previstos no artigo 16.4 da Lei 39/2015, de 1 de outubro, durante o prazo de vinte días naturais a partir do seguinte ao de publicación do anuncio da convocatoria no Boletín Oficial do Estado. No caso de non ser presentado no rexistro do Concello os aspirantes deberán remitir un fax 981 690005 ou mediante correo electrónico ( correo@tordoia. dicoruna. es ) durante o mesmo prazo da presentación das instancias.3.2.- Nas instancias os aspirantes farán constar que reúnen todos e cada un dos requisitos esixidos na Base 2ª, e achegarán inescusablemente os seguintes documentos: a) Fotocopia do Documento Nacional de Identidade, pasaporte ou documento que o substitúa noutros estados membros da Unión Europea. b) Xustificante de pago das taxas de participación. c) No seu caso, fotocopia do CELGA 4 ou titulación equivalente. d) Fotocopia da titulación esixida na base segunda, debendo acreditarse mediante a presentación do titulo oficial ou copia autenticada. A documentación poderá ser fotocopiada, sen ser precisa a copia cotexada; presumirase documentación auténtica, e unicamente poderá ser requirida a presentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso e inicio de expediente de falsificación en documento público.3.3.- As taxas de participación no proceso selectivo son de dezaoito euros (18,00 euros), e se ingresarán -indicando como concepto: “Taxas ADM 2018” e o DNI do aspirante- nunha das seguintes contas do Concello de Tordoia: ABANCA: ES94 2080 0322 1031 1000 0057 SANTANDER: ES52 0030 6173 6003 7510 0273 3.4.- A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección. Así mesmo, os solicitantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. Rematado o prazo de presentación de instancias, o Alcalde ditará resolución, que se publicará no Taboleiro de Edictos do Concello e na web municipal www.tordoia.es indicándose nome, apelidos, DNI e causa de exclusión no seu caso. Declarando aprobada a lista definitiva de admitidos, se non houbese ningún aspirante excluído, ou ben aprobando a lista provisional de admitidos e excluídos, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución para emenda de defectos, nos termos do art.68 da Lei 39/2015. Transcorrido o prazo de emenda de defectos, o Alcalde aprobará a lista definitiva de aspirantes admitidos e excluídos, que se publicará no taboleiro de edictos do Concello e na web municipal. A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos, que fixará tamén a data e a hora na que deberá constituírse o Tribunal e dar comezo as probas selectivas. O Tribunal cualificador estará composto por un Presidente, un Secretario e tres vogais con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da Lei 40/2015, de 1 de outubro. Os aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base as cales colaborarán co órgano de selección. A efectos de percepción de asistencias, o Tribunal terá a categoría segunda das sinaladas no Real Decreto 462/2002 do 24 de maio, sobre indemnizacións por razón do servizo.6.1. As probas selectivas comezaran unha vez publicado o extracto da convocatoria no Boletín Oficial do Estado. A orde de actuación dos aspirantes naqueles exercicios que non se podan realizar conxuntamente, será alfabético. Comezadas as probas selectivas, a publicación dos anuncios referentes ás mesmas se fará no Taboleiro de Anuncios do Concello, sen prexuízo de que se poida dar información a través da web municipal. Os aspirantes, que deberán concorrer provistos do seu DNI e dos medios materiais adecuados e necesarios para a práctica dos exercicios, serán convocados en chamamento único, quedando excluídos da selección os que non comparezan, agás casos de forza maior debidamente xustificados e apreciados libremente polo Tribunal. Os exercicios celebraranse a porta pechada sen outra asistencia que a dos aspirantes, membros do Órgano de selección e os colaboradores designados por este. Dende o remate dun exercicio ata o comezo do seguinte deberán transcorrer polo menos 72 horas e un máximo de 45 días naturais. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos.6.2.- Desenvolvemento da oposición.- A oposición constará de catro exercicios, todos eles obrigatorios e eliminatorios: Primeiro exercicio: Desenvolverase por escrito durante un período máximo de dúas horas, e consistirá na resolución do suposto ou supostos prácticos que determine o tribunal inmediatamente antes do comezo do exercicio, relacionado coas funcións propias expostas no primeiro punto destas bases e o contido do temario anexo. Se cualificará sobre de 0-10 sendo necesario para aprobar obter un mínimo de 5 puntos. Neste exercicio avaliarase a formación xeral e académica (35%), a claridade e orde das ideas (35%), a facilidade de exposición escrita (10%), a capacidade de síntese e a linguaxe administrativa (20%). Segundo exercicio: Consistirá en contestar por escrito un cuestionario, nun prazo máximo de 60 minutos, un cuestionario de 50 preguntas tipo test, mais 5 preguntas de reserva, con varias respostas alternativas, relacionadas co contido do temario que figura no anexo I destas bases. Cada resposta correcta sumará 0,20 cada resposta incorrecta restará 0,10 puntos e non se contabilizarán as preguntas non contestadas. O Tribunal fixará o corte do aprobado. Terceiro exercicio: Teórico-práctico. Consistirá en desenvolver por escrito nun máximo de 2 horas, 2 temas teórico-práctico. Tendo que resolver 5 preguntas relacionadas co suposto. Se valorará de 0-10. Se cualificará: coñecemento 50% claridade de ideas 25% expresión escrita e capacidade de precisión 25%. Cuarto exercicio: Consistirá na tradución sen dicionario dun texto facilitado polo Tribunal, do castelán ao galego, nun tempo máximo de trinta minutos. Quedarán exentos da realización desta proba os aspirantes que acrediten estar en posesión do CELGA 4 ou equivalente, consonte coa normativa sobre validación dos cursos da lingua galega. Este exercicio será cualificado de apto ou non apto. Cada un dos tres primeiros exercicios da oposición será cualificado de 0 a 10 puntos, sendo necesario para aprobar cada un deles e acceder ao seguinte obter unha puntuación mínima de 5 puntos. A cualificación de cada exercicio farase pública no Taboleiro de Anuncios do Concello no mesmo día en que se acorde. A puntuación e a orde de cualificación definitiva dos aspirantes virán determinadas pola suma das puntuacións obtidas nos tres primeiros exercicios da oposición polos aspirantes que acadaran a cualificación de apto no 4º exercicio. En caso de empate prevalecerá a puntuación obtida en cada exercicio da oposición, sucesivamente e pola súa orde; de persistir o empate este resolverase por sorteo que se realizará en presenza dos interesados.8.1.- Finalizadas as probas, o Tribunal fará pública a relación de aprobados por orde de puntuación e elevará dita relación, xunto coa acta da última sesión e a proposta de nomeamento, que terá carácter vinculante, á Presidencia da Corporación para que efectúe o correspondente nomeamento.8.2.- O Tribunal non poderá en ningún caso aprobar nin declarar que superou o proceso selectivo un número de aspirantes superior ao de prazas convocadas, polo que se declarará aprobado ao aspirante que obtivera a maior puntuación. Na acta da última sesión incluirase unha relación dos aspirantes que, tendo superado todos os exercicios da oposición, non fosen propostos inicialmente para o seu nomeamento, co fin de poder ser nomeados en caso de renuncia do nomeado ou imposibilidade de nomeamento. O aspirante seleccionado deberá presentar a documentación acreditativa dos requisitos esixidos na Base 2ª no prazo de VINTE días naturais a contar desde o seguinte ao de publicación da relación de aprobados. Quen tivera a condición de funcionario público estará exento de xustificar as condicións e requisitos xa acreditados para obter o seu anterior nomeamento, debendo só presentar certificación da Administración Pública da que dependa acreditando tal condición e demais circunstancias que consten no seu expediente persoal. Se dentro do prazo indicado, e salvo causa de forza maior, o aspirante proposto non presentara a documentación, ou non reunira os requisitos esixidos, non poderá ser nomeado e quedarán anuladas todas as súas actuacións, sen prexuízo das responsabilidades en que puidera incorrer por falsidade. Presentada correctamente a documentación á que se refire a Base 9ª, a Alcaldía efectuará, conforme á proposta do Tribunal, o nomeamento como funcionario de carreira do aspirante proposto, no que se expresará a obriga do nomeado de dar cumprimento dentro do prazo posesorio ao disposto no artigo 10 da Lei 53/1984, de 26 de decembro, sobre incompatibilidades, cando proceda. A resolución de nomeamento publicarase no Boletín Oficial da Provincia. O aspirante nomeado deberá tomar posesión no prazo de un mes a contar desde o seguinte ao de notificación do nomeamento, previa prestación de xuramento ou promesa conforme dispón o Real Decreto 707/1979, de 5 de abril. Os que sen causa xustificada non tomen posesión no prazo sinalado, quedarán en situación de cesantes, con perda de todos os dereitos derivados da convocatoria e do nomeamento conferido. O Tribunal queda facultado para a interpretación destas Bases así como para resolver cantas dúbidas e incidencias presente a súa aplicación, a cuxo efecto poderá adoptar os acordos necesarios para a boa orde do proceso selectivo. Esta convocatoria e cantos actos administrativos se deriven da mesma e da actuación do Tribunal, poderán ser impugnados polos interesados nos casos e na forma establecidos na Lei 39/2015 do Procedemento Administrativo Común das Administracións Públicas e normas concordantes. Declaro responsablemente non ter sido separado mediante expediente disciplinario do servizo de calquera das administracións públicas, nin atoparme inhabilitado para o exercicio da función pública por sentenza firme. Declaro responsablemente non estar incurso en causas de incompatibilidade de conformidade co disposto na Lei 53/1984 de 26 de decembro, de incompatibilidades do persoal ao servizo das Administracións Públicas. Declaro responsablemente non ter ningunha enfermidade que me impida exercer as funcións propias desta praza. SOLICITO: Tomar parte no proceso selectivo, mediante o sistema de oposición, convocado polo Concello de Tordoia para a cobertura dunha (1) praza de administrativo, como funcionario, facendo constar que reúno todos e cada un dos requisitos esixidos nas Bases da Convocatoria, as cales foron publicadas no BOP núm._______ de data __________; a estes efectos acompaño a seguinte documentación, segundo o disposto nas Bases da convocatoria: En.,. de. de 201. O interesado, SR. ALCALDE DO CONCELLO DE TORDOIA (A CORUÑA Tema 1.- A Constitución Española de 1978: Estrutura e principios xerais. A reforma da Constitución. O Tribunal Constitucional. Dereitos e deberes fundamentais dos españois. Garantías dos dereitos fundamentais e das liberdades públicas. A suspensión dos dereitos e liberdades. Tema 2.- A Coroa. O Poder Lexislativo. O Goberno e a Administración do Estado. O Poder Xudicial. Tema 3.- A organización Territorial do Estado. As Comunidades Autónomas. A Administración Local. A Comunidade Autónoma de Galicia. O Estatuto de Autonomía. Competencias. Institucións de autogoberno. Tema 4.- A Unión Europea. Institucións comunitarias. Fontes do Dereito comunitario. Tema 5.- Principios de actuación das Administracións Públicas: Eficacia, xerarquía, descentralización, desconcentración e coordinación. Tema 6.- Sometemento da Administración á Lei ao dereito. Fontes do Dereito Público. A Lei: as súas clases. O Regulamento: as súas clases. Outras fontes do Dereito Administrativo. O acto administrativo. Concepto, clases e elementos. Motivación. Notificación e publicación. Eficacia e validez dos actos administrativos. Executividade. Suspensión. Actos nulos e anulables. Convalidación. Conservación e Conversión. Tema 7.-Principios xerais do procedemento administrativo. Normas reguladoras. Dimensión temporal do procedemento administrativo. Días e horas hábiles, cómputo de prazos. Recepción e rexistro de documentos. Os interesados no procedemento administrativo. Abstención e recusación. Capacidade de obrar e representación. Dereitos dos cidadáns. Tema 8.- Ordenación, instrución e terminación do procedemento administrativo. Execución forzosa de actos. Obriga de resolver e silencio administrativo. Revisión dos actos en vía administrativa. Revisión de oficio. Recursos administrativos. A potestade sancionadora. Principios do exercicio da potestade sancionadora. Procedemento. Tema 9.- Réxime Local español. Principios constitucionais. A Provincia no Réxime Local. Organización provincial. Competencias. O Municipio. O termo municipal. A poboación. O empadroamento. Tema 10.- Organización municipal. Competencias. Outras entidades locais. As mancomunidades. As comarcas. As áreas metropolitanas. Tema 11.-Administración electrónica: concepto. Réxime xurídico da administración electrónica. Xestión electrónica de procedementos administrativos. Aplicacións Deputación Provincial de Coruña. Tema 12.- Acceso electrónico dos cidadáns aos servizos públicos. Sede electrónica. Identificación e autenticación. Rexistros, comunicacións e notificacións electrónicas. Tema 13.- A protección de datos de carácter persoal. Normativa reguladora. Principios informadores e dereitos das persoas en materia de protección de datos. Ficheiros de titularidade pública. Réxime sancionador. Regulamento xeral de protección de datos Regulamento (UE) 2016/679. Tema 14.- Os contratos do sector público. Obxecto e ámbito da Lei de Contratos do Sector Público. Tipos de contratos do Sector Público. Contratos suxeitos a regulación armonizada. Réxime xurídico dos contratos administrativos e os de dereito privado; os actos separables. Os principios xerais da contratación do sector público: racionalidade, liberdade e contido mínimo, perfección e forma, o réxime de invalidez dos contratos e o recurso especial en materia de contratación. Tema 15.- Preparación dos contratos polas Administracións Públicas. O prezo, o valor estimado. A revisión de prezos. Garantías na contratación do sector público. Clases de expedientes de contratación. Procedemento e formas de adxudicación dos contratos. Criterios de adxudicación. Perfeccionamento e formalización dos contratos administrativos. Execución e modificación dos contratos administrativos. Prerrogativas da Administración. Extinción. A cesión dos contratos e a subcontratación. Tema 16.- A responsabilidade da Administración pública: carácteres. Os presupostos da responsabilidade. Danos resarcibles. A acción de responsabilidade. Principio do procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 17.- O patrimonio das Administracións pública. As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Utilización: reserva e concesión. O patrimonio privado das Administracións Públicas. Tema 18.- O Presuposto Xeral das Entidades Locais: concepto e contido. Especial referencia ás bases de execución de presuposto. A elaboración e aprobación do Presuposto Xeral. A prórroga presupostaria. Tema 19.- A estrutura presupostaria. Os créditos do presuposto de gastos: delimitación, situación e niveis de vinculación xurídica. As modificacións de crédito: clases, concepto, financiación e tramitación. Tema 20.- A execución do presuposto de gastos e de ingresos: as súas fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos. Os proxectos de gastos. Os gastos con financiación afectada: especial referencia ás desviacións de financiación. Tema 21.- A liquidación do presuposto. Tramitación. Os remanentes de crédito. O resultado presupostario: concepto, cálculo e axustes. O remanente de tesourería: concepto e cálculo. Análise do remanente de tesourería para gastos con financiación afectada e do remanente de tesourería para gastos xerais. A consolidación presupostaria. Tema 22.- Estabilidade Presupostaria e sostenibilidade financeira. Principios xerais. Obxetivos de estabilidade presupostaria, de débeda pública e da regra de gastos para as Corporacións locais: establecemento e consecuencias asociadas ao seu incumprimento. Os Plans económico-financieiros: contido, tramitación e seguimento. Plans de axuste e de saneamento financieiro. Suministro de información financieira das Entidades Locais. Tema 23.- A tesourería das Entidades Locais. Réxime xurídico. O principio de unidade de caixa. Funcións da tesourería. Organización. Situación dos fondos: a caixa e as contas bancarias. A realización de pagos: prelación, procedemento e medios de pago. En cumprimento do prazo nos pagos: o período medio de pago. O estado de conciliación. Tema 24.- A contabilidade das entidades locais e os organismos autónomos: os modelos normais, simplificado e básico. As Instrucións dos modelos normais e simplificado de contabilidade local: estrutura e contido. Particularidades do modelo básico. Tema 25.- A Conta Xeral das Entidades Locais: contido, formación, aprobación e rendición. Outra información a subministrar ao Pleno, aos órganos de xestión, aos órganos de control interno e a outras Administración Públicas. Tema 26.- Marco integrado de Control Interno (COSO). Concepto do control interno, e a súa aplicabilidade ao sector público. O control interno da actividade económico-financieiro das Entidades Locais e os seus entes dependentes. A función interventora: ámbito subxectivo, ámbito obxectivo e modalidades. Especial referencia aos reparos. Tema 27.- Os controis financeiros, de eficacia e de eficiencia: ámbito subxectivo, ámbito obxectivo, procedementos e informes. A auditoría como forma de exercicio do control financeiro. As Normas de Auditoría do sector público. Tema 28.- O control externo da actividade económico-financieiro do sector público local. A fiscalización das entidades locais polo Tribunal de Contas e os órganos de control externo das Comunidades Autónomas. As relacións do Tribunal de Contas e os órganos de control externo das Comunidades Autónomas. A responsabilidade contable: concepto e réxime xurídico. Tema 29.- Os recursos no marco da lexislación das Facendas Locais: de municipios, provincias e outras entidades locais. Réxime especial. Os ingresos de dereito privado. As subvencións e outros ingresos de dereito público. Tema 30.- A xestión, liquidación e recadación dos recursos das Facendas Locais. A devolución de ingresos indebidos. O procedemento de recadación no período voluntario e executivo. A revisión en vía administrativa dos actos de xestión tributaria ditados polas Entidades Locais, en municipios de réxime común e de gran poboación. A xestión e recadación de recursos por conta de outros entes públicos. Tema 31.- A centralidade do cidadán. Participación cidadán. A Lei 19/2013, do 9 de decembro, de transparencia, acceso á información pública e bo goberno. O Consello de Transparencia e Bo Goberno: Real Decreto 919/2014, de 31 de outubro, polo que se aproba polo seu estatuto. Funcións. A Oficina de Transparencia e acceso a Información e Transparencia (OTAI): Funcións. O Portal de Transparencia. As Unidades de Información e Transparencia (UITS): Funcións. A Transparencia. As Unidades de Información Comunidades Autónomas e Entidades Locais. Goberno aberto. Tema 32.- O Crédito local. Clases de operacións de crédito. Natureza xurídica dos contratos: tramitación. As operacións de crédito a longo prazo. Finalidade e duración. Competencia. Limites e requisitos para a concertación de operacións de crédito a longo prazo. Operacións de crédito a corto prazo. A concesión de avais polas entidades locais. Tema 33.- Actividades subvencionadas Administracións Públicas. Procedementos de concesión e xestión das subvencións. Reintegro de subvencións. Control financieiro. Infraccións e sancións administrativas en materia de subvencións. Tema 34.- Concepto da contabilidade. A conta e a súa significación. O balance e a súa significación. Balance de situación. Conta de perdas y ganancias. Memoria e outros estados contables. A planificación contable. Significado da normalización. As directrices en materia de contabilidade emitidas pola Unión Europea. As Normas Internacionais de contabilidade. O Plan Xeral de Contabilidade en España. Os principios de contabilidade xeralmente aceptados. Normas de valoración. Tema 35.- Os tributos locais: principios. A potestade regulamentaria das Entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos no tributarios. Especial referencia Concello de Tordoia. Tema 36.- A inspección dos tributos. Funcións e facultades. Actuacións inspectoras. Infraccións e sancións tributarias. Procedemento de inspección tributaria. A inspección dos recursos non tributarios. Tema 37.- O Imposto sobre Bens Inmobles. Natureza. Feito impoñible. Suxeito pasivo. Exencións e Bonificacións. Base impoñible. Base liquidable. Cota, devengo e período impositivo. Xestión catastral. Xestión tributaria. Inspección catastral. Tema 38.- O Imposto sobre Actividades Económicas. Natureza. Feito impoñible. Suxeito pasivo. Exencións. Cota: as Tarifas. Devengo e período impositivo. Xestión censal. Xestión tributaria. Inspección censal. Tema 39.- O Imposto sobre Vehículos de Tracción Mecánica. Natureza e feito impoñible. Suxeito pasivo. Base impoñible, cota e devengo. Xestión. O Imposto sobre Construcións, Instalacións e Obras. Natureza e feito impoñible. Suxeito pasivo. Base impoñible. Cota e devengo. Xestión. O Imposto sobre o Incremento de Valor dos Terreos de Natureza Urbana. Natureza e feito impoñible. Suxeito pasivo. Exencións. Base impoñible. Cota. Devengo. Xestión. Tema 40.- O persoal ao servizo das Entidades Locais: Clases e réxime xurídico. Os instrumentos de organización do persoal: plantillas e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. O acceso ao empregos locais: sistemas de selección e provisión. Tema 41.- Dereitos e deberes dos empregados públicos locais. Situacións administrativas. Incompatibilidades. Réxime disciplinario. Dereitos económicos. O persoal laboral das Entidades locais. Dereitos, deberes e incompatibilidades. O contrato laboral: contido, duración e suspensión. Tema 42.- Os bens das Entidades locais. Réxime xurídico. Clases de bens. Afectación e desafectación. Adquisición e alleamento de bens. Uso dos bens. Defensa dos bens. Prerrogativas e potestades da Administración en relación co seu patrimonio. O Inventario de bens. Tema 43.- Lexislación sobre réxime do solo e ordenación urbana: principios inspiradores. Normativa vixente. Competencia urbanística municipal, especial referencia ao Concello de Tordoia. Tema 44.- Intervención administrativa na edificación o uso do solo. A autorización administrativa previa a través da licenza urbanística: réxime xurídico con especial referencia ao silencio administrativo. Outras técnicas autorizatorias: a comunicación previa ou a declaración responsable. As ordes de execución. Deberes de conservación e réxime da declaración de ruína. Tema 45.- Expropiacións urbanísticas. Supostos expropiatorios. Procedementos de taxación individual e conxunta. Supostos indemnizatorios. As valoracións urbanísticas. Tema 46.- Instrumentos de intervención no mercado do solo. Os patrimonios públicos de solo: especial referencia ao réxime xurídico do Patrimonio Municipal do Solo. Tema 47.- Comunicacións previas e declaración responsable nas materias medio ambiente montes, augas, minas, estradas, espectáculos públicos e actividades recreativas (Lei 10/2017, do 27 de decembro), especial referencia na área económica. Tema 48.- Prevención de riscos laborais, vixiancia da saúde. Tema 49.- Relaciones e trámites entre a Tesourería da Seguridade Social e Axencia Tributaria coa Administración Local. Tema 50.- Contabilidade Local especial referencia aplicación da Deputación Provincial da Coruña Tordoia, a 14 de marzo de 2018 O alcalde Antonio Pereiro Liñares